EA คว้า 2 รางวัล CSR – DIW
EA คว้า 2 รางวัล CSR – DIW จากกรมโรงงานอุตสาหกรรม ณ ห้องมัฆวานรังสรรค์ สโมสรกองทัพบก ถนนวิภาวดีรังสิต กรุงเทพฯ เมื่อเร็วๆ นี้
30 ส.ค. 2561

คุณออมสิน ศิริ (ที่ 2 จากขวา) ผู้อำนวยการฝ่ายสื่อสารองค์กร , คุณปราโมทย์ เลิศภิยโยวงศ์ (ซ้ายสุด) ผู้อำนวยการฝ่ายโรงงานสายวิศวกรรม บริษัท พลังงานบริสุทธิ์ จำกัด (มหาชน) หรือ EA ตบเท้าขึ้นรับ 2 รางวัลและเกียรติบัตรอย่างต่อเนื่อง จากผลการดำเนินงานที่โรงงานไบโอดีเซลของบริษัท ได้ผ่านการประเมินจากคณะกรรมการผู้ชำนาญการ ภายใต้โครงการของกรมโรงงานอุตสาหกรรม กระทรวงอุตสาหกรรม
โดยส่งเสริมให้โรงงานอุตสาหกรรมให้มีความรับผิดชอบต่อสังคมและอยู่ร่วมกับชุมชนอย่างยั่งยืน CSR – DIW ซึ่งจะเป็นส่วนสำคัญในการพัฒนาเมืองอุตสาหกรรมเชิงนิเวศ กิจกรรมดังกล่าวจัดขึ้นโดย กระทรวงอุตสาหกรรม ณ ห้องมัฆวานรังสรรค์ สโมสรกองทัพบก ถนนวิภาวดีรังสิต กรุงเทพฯ เมื่อเร็วๆ นี้